Bangunan Reichstag

Bangunan Reichstag yang terletak di Berlin telah dibina bagi menempatkan parlimen negara Jerman sepanjang zaman-zaman  Empayar, Weimar dan pascaperang. Ia dibuka pada tahun 1894 dan menempatkan Reichstag sehingga tahun 1933, apabila ia kemudian mengalami kerosakkan teruk dalam satu kebakaran yang dilakukan oleh Marinus van der Lubbe, seorang komunis Belanda. Semasa era Nazi, ahli-ahli Reichstag terus menggunakan dewan untuk bersidang sebagai satu kumpulan dalam Balai Opera Kroll. Selepas Perang Dunia Kedua, bangunan Reichstag tidak digunakan setelah parlimen bagi Republik Demokratik Jerman bersidang di Istana Republik di Berlin Timur dan parlimen bagi Republik Persekutuan Jerman bersidang di Bundeshaus di Bonn.

Bangunan ini dijaga dan sesetengahnya dibaik pulih pada tahun 1960-an, tetapi tiada usaha sepenuhnya bagi pemuliharaan sepenuhnya sehingga penyatuan semula Jerman pada 3 Oktober 1990, apabila ia dibina semula dengan diketuai oleh seorang arkitek terkenal di dunia Norman Foster. Selepas siap pada tahun 1999, ia menjadi tempat persidangan bagi parlimen moden Jerman, Bundestag.

Reichstag sebagai sebuah parlimen bermula zaman Empayar Rom Suci dan dilucutkan sebagai parlimen sebenar pada tahun-tahun rejim Nazi (1933–1945). Pada kegunaan hari ini, istilah Jerman Reichstag atau Reichstagsgebäude (bangunan Reichstag) merujuk kepada bangunan, sementara istilah Bundestag merujuk kepada institusi.

 Galeri 

 Lihat juga 
 Reichskanzlei
 Christo and Jeanne-Claude

 Rujukan 

 Pautan luar 

 Website of the German parliament
 Panorama Reichstag - Interactive Panorama from the Platz der Republik
 Wrapped Reichstag
 Photo of the Reichstag from 1993 
 Photos of the Reichstag from 1989 and Photos of the 1945 Battle for the Reichstag.
 Article in Exberliner Magazine 


Kategori:Seni bina 1894
Kategori:Seni bina 1999
Kategori:Politik di Jerman
Kategori:Berlin
Kategori:Badan perundangan
Kategori:Sejarah Jerman
Kategori:Jerman
Kategori:Kubah